Trochodendraceae

Trochodendraceae er en plantefamilie som i APG III-systemet er plassert en egen orden, Trochodendrales. Familien har to slekter og to arter av trær som har vært skilt i hver sine familier, Tetracentraceae og Trochodendraceae. 
Artene i Trochodendraceae har vedvev som kun består av trakeider, vedrør mangler.  Dette er sjelden hos blomsterplanter og ligner situasjonen hos nakenfrøete. 


== Slekter og arter ==
De to slektene med hver sin art er: 

Trochodendron
Trochodendron aralioides – Japan, Korea, Taiwan – er et inntil 20 meter høyt tre som vokser i det østligste Asia, på Japan, sørlige Korea, og på Taiwan. Årets skudd bærer mørkegrønne, læraktige blader i tett spiralstand. De bredt lansettformede bladene blir inntil 14 cm lange og 8 cm brede. Blomstene sitter 10-20 sammen i en blomsterstand, hver blomst er gulgrønn og inntil 18 mm i diameter. Det sitter 40-70 pollenbærere i ring rundt 4-11 griffeler, men blomstene har ingen kronblad. Frukten er inntil 2 cm i diameter, og inneholder 4-11 tørre frøgjemmer som sprekker opp og sprer frøene.
Trochodendron nastae (utdødd †) – USA, Canada
Tetracentron
Tetracentron sinense – Himalaya – er et 20-40 meter høyt tre som vokser i Kina, ved Himalaya. Treet er løvfellende, selv om det ofte oppgis feilaktig at det er eviggrønt. Unge stilker er røde med et gul-oransje spisst skudd om våren. Bladene er mørkegrønne og bredt hjerteformede, opptil 13 cm lange og opptil 10 cm brede. Skuddene bærer et blad hvert år. Blomstene mangler kronblad og er grønngule eller svakt gule, og henger på 10-15 cm lange rakler. Frukten er 2-5 mm lang, og sprekker opp for å frigi 4-6 frø.
Tetracentron atlanticum (utdødd †) – Island, miocen
Tetracentron piperoides? (utdødd †) – Alaska, eocen
Tetracentron remberi (utdødd †) – Idaho, miocen


== Litteratur ==
F. Grímsson, T. Denk og R. Zetter (2008). «Pollen, fruits, and leaves of Tetracentron (Trochodendraceae) from the Cainozoic of Iceland and western North America and their palaeobiogeographic implications». Grana. 47: 1–14. ISSN 0017-3134. doi:10.1080/00173130701873081. 
S.R. Manchester og I. Chen (2006). «Tetracentron fruits from the Miocene of western North America». International Journal of Plant Sciences. 167 (3): 601–605. ISSN 1537-5315. JSTOR 10.1086/503206. doi:10.1086/503206. 


== Eksterne lenker ==
(en) Trochodendraceae i Encyclopedia of Life 
(en) Trochodendraceae i Global Biodiversity Information Facility 
(no) Trochodendraceae hos Artsdatabanken 
(en) Trochodendraceae hos Fossilworks 
(en) Trochodendraceae hos ITIS 
(en) Trochodendraceae hos NCBI 
(en) Trochodendraceae hos The International Plant Names Index 
(en) Trochodendraceae hos Tropicos 
(en) Kategori:Trochodendraceae – bilder, video eller lyd på Wikimedia Commons 
Trochodendraceae – detaljert informasjon på Wikispecies 
Trochodendraceae Arkivert 1. november 2006 hos Wayback Machine. in L. Watson and M.J. Dallwitz (1992 onwards). The families of flowering plants Arkivert 3. januar 2007 hos Wayback Machine.: descriptions, illustrations, identification, information retrieval. Version: 3 May 2006. http://delta-intkey.com Arkivert 3. januar 2007 hos Wayback Machine..
Trochodendraceae in the Flora of China
NCBI Taxonomy Browser
links at CSDL
Flora of China: Tetracentron and Tetracentraceae
Tetracentraceae Arkivert 10. mars 2007 hos Wayback Machine. in L. Watson and M.J. Dallwitz (1992 onwards). The families of flowering plants. Arkivert 3. januar 2007 hos Wayback Machine.
Plant Kaleidoscope: Tetracentron
Ruhr-Universität Bochum: Tetracentron photos